joelniklaus/EU_Wikipedias huggingface dataset:
Khamzat Chimaev

Khamzat Chimaev ( s. 1. toukokuuta 1994 Beno-Yurt, Tšetšenia, Venäjä) on ruotsalainen vapaaottelija, joka kilpailee Ultimate Fighting Championship -organisaatiossa. Hänen painoluokkansa on välisarja (71–77 kg) tai keskisarja (78–84 kg). Alkuperältään hän on Venäjän tšetšeeni, joka muutti vuonna 2011 Ruotsiin.

Vapaaottelu-ura 
Chimaev on harrastanut myös judoa ja samboa. Hän aloitti ammattilaisuransa 26. toukokuuta 2018 voittamalla Card Olve Sagenin teknisellä tyrmäyksellä toisessa erässä. Chimaev otteli heti perään elokuussa Ole Magnoria vastaan, jonka hän voitti takakuristuksella ensimmäisen erän lopussa.

Brave Combat Federation (2018–2019)
Chimaev siirtyi kahden ottelun jälkeen Ruotsista bahrainilaiseen Brave CF -organisaatioon 2018. Hän kohtasi ensimmäisessä ottelussaan välisarjassa Marko Kisičin marraskuussa. Chimaev voitti ottelun teknisellä tyrmäyksellä ensimmäisessä erässä. Kuukautta myöhemmin hän otteli seuraavaksi Sidney Wheeleriä vastaan, jonka Chimaev voitti 35 sekunnissa, kun Wheeler luovutti matolla hänen lyönneistä.

Huhtikuussa 2019 Chimaevin seuraava vastustaja oli Ikram Aliskerov, joka oli nelinkertainen sambon maailmanmestari ja otellut 9–0 tilastolla vapaaottelussa. Chimaev onnistui voittamaan ottelun tyrmäyksellä ensimmäisen erän alussa. Lokakuussa hän otteli vielä Mzwandile Hlongwaa vastaan, jonka Chimaev voitti d'arce kuristuksella toisen erän alussa.

Chimaevin oli määrä otella huhtikuussa 2020 Jarrah Al-Selawea vastaan välisarjan mestaruudesta Tukholmassa, mutta koronapandemian ja Chimaevin allekirjoitettua sopimuksen UFC:n kanssa ottelu peruttiin.

UFC (2020–) 
Chimaev voitti ensimmäisessä ottelussaan UFC:ssä John Phillipsin 15. heinäkuuta 2020 ESPN 13 -ottelutapahtumassa teknisellä tyrmäyksellä ensimmäisessä erässä, jolla hän ansaitsi tapahtuman Performance of the Night -palkinnon. Chimaev löi ottelussa 68 kertaa ja vastustaja ei osunut häneen kertaakaan.

Vain kymmenen päivän kuluttua siitä hän voitti Rhys McKeen ESPN 14 -ottelutapahtumassa teknisellä tyrmäyksellä ensimmäisessä erässä, jolla hän jälleen ansaitsi tapahtuman Performance of the Night -palkinnon. Chimaev löi ottelussa 124 kertaa ja vastustaja vain kaksi kertaa.

Kolmannessa ottelussaan 19. syyskuuta 2020 UFC Fight Night 178 -ottelutapahtumassa Chimaev tyrmäsi Gerald Meerchaertin ensimmäisellä lyönnillään vain 17 sekunnissa, jolla hän jälleen voitti Performance of the Night -palkinnon. Hän teki myös UFC:n historiaa voittamalla kolmannen ottelunsa peräkkäin vain 66 päivän sisällä. Chimaevia pitävät vapaaottelutoimittajat UFC-organisaation sensaationa.

Lähteet

Aiheesta muualla 
 Khamzat Chimaev UFC-sivustolla 

Ruotsalaiset vapaapainijat
Ruotsalaiset vapaaottelijat
Vuonna 1994 syntyneet
Elävät henkilöt
Helsingin Juutalainen Yhteiskoulu

Helsingin Juutalainen Yhteiskoulu on Helsingin Kampissa sijaitseva 9-luokkainen peruskoulu, jota ylläpitää Helsingin juutalainen seurakunta. Koulu on perustettu vuonna 1918 samoihin tiloihin, joissa toimivat myös päiväkoti Gan Jeladim, seurakunnan kanslia ja synagoga. Koulun tavoitteina on perusopetuksen lisäksi opettaa juutalaista uskontoa ja perinteitä, sekä  heprean kielen opetus. Koulun juutalaiskasvatuksen tavoitteena on vahvistaa oppilaiden juutalaista identiteettiä, ja kasvatus noudattaa ortodoksista traditiota. Koulumuoto on yksityiskoulu, ja on oppilaille maksuton. Edellytyksenä on, että vähintään yksi vanhemmista on Helsingin juutalaisen seurakunnan jäsen.

Lähteet

Aiheesta muualla 

 Virallinen sivusto
Helsingin peruskoulut
Kamppi
Raipala

Raipala on sukunimi, joka on muun muassa seuraavilla suomalaisilla henkilöillä:

Matti Raipala (1912–1988), poliitikko, kansanedustaja (Kokoomus) ja agronomi
Virpi Raipala-Cormier, agronomi, Frantsilan Luomuyrttitilan omistaja ja Vuoden nainen 2000
Ritavuori

Ritavuori on sukunimi, joka on muun muassa seuraavilla suomalaisilla henkilöillä:

Heikki Ritavuori (1880–1922), poliitikko, kansanedustaja (Nuorsuomalainen puolue, Kansallinen edistyspuolue), sisäasiainministeri 1919–1920 ja 1921–1922, asianajaja ja henkirikoksen uhri
Heikki Ritavuori (s. 1936), elokuvakäsikirjoittaja, -ohjaaja ja -tuottaja
Marjo Ritavuori (1914–1988), kätilö, Kätilöopiston johtaja 1947–1952 ja 1960–1973 ja rehtori 1973–1976
Teja Kotilainen

Teja Mikael Valdemar Kotilainen-Strömberg (s. 1978) on suomalainen äänilevytuottaja ja manageri. Hän toimi The Rasmuksen, Killerin ja Kwanin managerina yhtyeen alkuvuosina ja tuotti The Rasmuksen lisäksi mm. Apulantaa, Tyrävyötä, Smakia ja The Valkyriansia. Nykyään Kotilainen toimii arboristina.

Lähteet 
 
 
 

Vuonna 1978 syntyneet
Elävät henkilöt
Suomalaiset managerit
Suomalaiset musiikkituottajat
Piikkiön yhtenäiskoulu

Piikkiön yhtenäiskoulu on yhtenäiskoulu Kaarinan Piikkiössä. Siellä opetetaan vuosiluokkia 1–9. Koulun rehtorina toimii Anu Roos. Koulurakennuksen ensimmäinen osa on vuodelta 1957, ja rakennusta on laajennettu vuosina 1972, 1985, 2003 ja 2007.

Kouluun on luotu sääntöjen ja toimintamallien avulla turvallinen ja kannustava oppimisilmapiiri. Kiusaamista ehkäistään monin tavoin. Koululla on terveydenhoitaja ja koulupsykologi.

Lähteet

Aiheesta muualla 
Koulun verkkosivut
Koulun YouTube-kanava

Suomen peruskoulut
Kaarinan oppilaitokset
Piikkiö
Kornin diskografia

Korn (tyyliteltynä KoЯn tai KoRn logotyypin mukaan) on yhdysvaltalainen, moninkertaisesti Grammylla palkittu metalliyhtye, joka on toiminut vuodesta 1993.

Albumit

Kokoelmat
 Greatest Hits, Vol. 1 (2004)
 Chopped, Screwed, Live and Unglued (2006)
 Playlist: The Very Best of Korn (2008)
Super Hits (2009)
 Korn: Collected (2009)
 The Music of Korn (2009)
 The Essential Korn (2011)
 Falling Away from Me: The Best of Korn (2011)

EP:t 
 All Mixed Up (2001)
 The Other Side, Pt. 1 (2005)
 The Other Side, Pt. 2 (2005)
 Digital EP #1 (2009)
 Digital EP #2 (2010)
 Digital EP #3 (2010)

Singlet

Blind (1995)
Shoots and Ladders (1995)
Need To (1995)
Clown (1995)
Faget (1995)
No Place to Hide (1996)
A.D.I.D.A.S. (1997)
Good God (1997)
Got the Life (1998)
Freak on a Leash (1999)
B.B.K. (1999)
All in the Family (1999)
Children of a Korn (1999)
Falling Away from Me (1999)
Make Me Bad (2000)
Somebody Someone (2000)
Here to Stay (2002)
Thoughtless 2002)
Alone I Break (2002)
Did My Time (2003)
Right Now (2003)
Y'all Want a Single (2004)
Everything I've Known (2004)

Word Up! (2004)
Another Brick in the Wall (2004)
Twisted Transistor (2005)
Liar (2006)
Coming Undone (2006)
Politics (2006) julkaistu ainoastaan digitaalisessa muodossa
Freak on a Leash (MTV Unplugged -versio) (2006) mukana Amy Lee
Evolution (2007)
Hold On (2007)
[[Oildale (Leave Me Alone)]] (2010)
Let The Guilt Go (2010)
Get up! (2011) mukana Skrillex
Narcissistic Cannibal (2011)
Never Never (2013)
Spike In My Vains (2014)
Hater (2014)
Rotting In Vain (2016)
Take Me (2016)
Black Is the Soul (2017)
You'll Never Find Me (2019)
Can You Hear Me (2019)
Start The Healing (2021)
Forgotten (2022)
Lost in the Grandeur (2022)

Promosinglet
Christmas Song (1993)
I Can Remember (1998)
Fuck Dying (Ice Cube feat. Korn) (1999)
Jingle Balls (1999)
Hypocrites (2006)
Creep (2007)
Haze (2008) julkaistu ainoastaan digitaalisessa muodossa
Chaos Lives in Everything (feat. Skrilles) (2012)
Love & Meth (2013)
Insane (2016)
A Different World (feat. Corey Taylor) (2016)
Cold (2019)

Musiikkivideot

Blind
Shoots and Ladders
Clown
Faget (julkaistu virallisesti ainoastaan videotallenteissa Who Then Now? ja Deuce)
A.D.I.D.A.S.
Got the Life
Freak on a Leash
Falling Away from Me
Make Me Bad
Somebody Someone
Here to Stay
Thoughtless
Alone I Break
Did My Time
Right Now
Everything I've Known
Y'All Want a Single
ONE (MTV Live esitys)Word Up!Twisted TransistorComing UndonePoliticsEvolutionHold OnOildaleLet The Guilt GoGet UpNarcissistic CannibalChaos Lives In EverythingWay Too FarNever NeverLove & MethRotting In VainInsaneA Different WorldTake MeBlack Is the SoulYou'll Never Find MeCan You Hear Me?Start The HealingWorst Is On Its WayVideotallenteet
 Who Then Now? VHS (1996)
 Deuce DVD (2002)
 Live at Hammerstein DVD (2002)
 Live on the Other Side DVD (2005)
 Live at Montreux DVD ja Blu-ray (2008) (Kuvattu vuonna 2004)
 The Path of Totality Tour – Live at the Hollywood Palladium'' (2012)

Diskografiat
Shira Haas

Shira Haas (s. 11. toukokuuta 1995) on israelilainen näyttelijä. Aškenasijuutalaissukuinen Haas tunnetaan muun muassa rooleistaan televisiosarjoissa Shtisel ja Unorthodox. Hän on voittanut uransa aikana muun muassa Ophir-palkinnon ja Tribeca-palkinnon.

Valikoitu filmografia

Elokuvat 

 Tarina rakkaudesta ja pimeydestä (2015)
 The Zookeeper's Wife (2017)
 Maria Magdaleena (2018)
 Asia (2020)
 Captain America: New World Order (2024)

Televisiosarjat 

 Shtisel (2013–)
 Harmon (2018)
 The Conductor (2018)
 Unorthodox (2020)

Lähteet 

Vuonna 1995 syntyneet
Israelilaiset näyttelijät
Elävät henkilöt
Disney Infinity 2.0

Disney Infinity 2.0 on Avalanche Softwaren kehittämä ja Disney Interactive Studiosin julkaisema toimintaseikkailupeli. Peli julkaistiin usealle alustalle vuonna 2014. Peli on Disney Infinity -pelisarjan toinen osa.

Pelissä on samat dynamiikkat kuin ensimmäisessä osassa ja sen kehittämiseen meni 150 miljoonaa Yhdysvaltain dollaria. Peli sisältää kerättäviä Disney-, Pixar- ja Marvel-elokuvien figuriineja, jotka on synkronisoitu pelin kanssa ja joilla voi seikkailla pelissä.

Pelin kolmas osa Disney Infinity 3.0 julkaistiin vuonna 2015.

Lähteet 

Vuoden 2014 videopelit
Toimintaseikkailupelit
Avoin pelimaailma -pelit
Supersankarivideopelit
Disney-videopelit
Windows-pelit
PlayStation 3 -pelit
PlayStation 4 -pelit
Xbox 360 -pelit
Xbox One -pelit
Disney Infinity 3.0

Disney Infinity 3.0 on Avalanche Softwaren kehittämä ja Disney Interactive Studiosin julkaisema toimintaseikkailupeli. Peli julkaistiin usealle alustalle vuonna 2015. Peli on Disney Infinity -pelisarjan kolmas ja viimeinen osa.

Pelissä on samat dynamiikkat kuin kahdessa ensimmäisessä osassa ja sen kehittämiseen meni 200 miljoonaa Yhdysvaltain dollaria. Peli sisältää kerättäviä Disney-, Pixar-, Marvel- ja Star Wars -elokuvien figuriineja, jotka on synkronisoitu pelin kanssa ja joilla voi seikkailla pelissä.

Pelin neljäs osa ja samalla koko pelin myynti peruutettiin Disneyn toimesta vuonna 2016.

Lähteet 

Vuoden 2015 videopelit
Toimintaseikkailupelit
Avoin pelimaailma -pelit
Supersankarivideopelit
Disney-videopelit
Windows-pelit
PlayStation 3 -pelit
PlayStation 4 -pelit
Xbox 360 -pelit
Xbox One -pelit
Jussu Pöyhönen

Jussu (Juha) Pöyhönen (s. 12. toukokuuta 1965 Oulu) on suomalainen laulaja, lauluntekijä ja laulunopettaja. 

Hänet tunnetaan parhaiten Suurlähettiläät-yhtyeen laulajana ja lauluntekijänä. Yhtyeen esikoislevy Omituisten Otusten Kerho ilmestyi vuonna 1991. Yhtyeeltä on julkaistu kahdeksan albumia ja kaksi kokoelmalevyä joista useita on myyty kultaa ja yhtä platinaa. Yhtye palkittiin vuonna 1992 Emma -palkinnolla vuoden tulokkaana. Jussu Pöyhönen teki vuosina 1997 ja 1998 soololevyt Jussu ja Florida. Suurlähettiläät palasi studioon ja lavoille kolmen vuoden tauon jälkeen vuonna 2000. 

Vuonna 2011 Suurlähettiläät päätti lopettaa toiminnan toistaiseksi ja Pöyhönen julkaisi vuonna 2013 arvostelumenestykseksi nousseen englanninkielisen sooloalbumin nimellä Bel Vel. Samaan aikaan hän opiskeli Kööpenhaminassa laulunopetusta ja valmistui vuonna 2015 valtuutetuksi Complete Vocal Technique -opettajaksi. 

Jussu Pöyhönen on esiintynyt vuonna 2013 musikaalissa Five Guys Named Moe, Samppalinnan kesäteatterissa ja vuonna 2018 Stingin säveltämässä musikaalissa Viimeinen Laiva, Turun Kaupunginteatterissa.

Lähteet 

Suomalaiset laulaja-lauluntekijät
Vuonna 1965 syntyneet
Elävät henkilöt
Paresh Rawal

Paresh Rawal (s. 30. toukokuuta 1950 Bombay, Maharashtra) on intialainen näyttelijä ja poliitikko. Hänet tunnetaan parhaiten työstään hindinkielisessä elokuvateollisuudessa.

Valikoitu filmografia 

 Ram Lakhan (1989)
 King Uncle (1993)
 Damini (1993)
 Andaz Apna Apna (1994)
 Judaai (1997)
 Satya (1998)
 Hera Pheri (2000)
 Baghban (2003)
 Aitraaz (2004)

 Bhool Bhulaiyaa (2007)
 Welcome (2007)
 Jaane Tu… Ya Jaane Na (2008)
 Paa (2009)
 Zila Ghaziabad (2013)
 Tiger Zinda Hai (2017)
 Sanju (2018)
 Uri: The Surgical Strike (2019)

Palkinnot 
 Filmfare Awards
 1994: Paras negatiivinen rooli – Sir
 2001: Paras koominen rooli – Hera Pheri
 2003: Paras koominen rooli – Awara Paagal Deewana

 International Indian Film Academy Awards
 2001: Paras koominen rooli – Hera Pheri

 National Film Awards
 1994: Paras miessivuosa – Woh Chokri ja Sir

 Screen Awards
 1996: Paras miessivuosa – Raja
 2001: Paras koominen rooli – Hera Pheri
 2003: Paras koominen rooli – Awara Paagal Deewana

 Zee Cine Awards
 2001: Paras koominen rooli – Hera Pheri
 2003: Paras koominen rooli – Awara Paagal Deewana

 Muut palkinnot
 2014: Padma Shri Intian valtiolta

Lähteet

Aiheesta muualla 

 
 

Intialaiset näyttelijät
Intian kansanpuolueen poliitikot
Lok Sabhan jäsenet
Vuonna 1955 syntyneet
Elävät henkilöt
Marek Kopelent

Marek Kopelent (s. 28. huhtikuuta 1932 Praha) on tšekkiläinen säveltäjä.

Kopelent opiskeli sävellystä Jaroslav Řídkýn johdolla Prahan esittävien taiteiden akatemiassa vuosina 1951–1955. Vuonna 1959 hän alkoi tutustua Wienin toiseen koulukuntaan ja 1950-luvun eurooppalaiseen avantgardeen, joista ammensi tyyliään. Hän alkoi saavuttaa kansainvälistä suosiota kolmannella jousikvartetollaan (1963). Hänen musiikkiaan esitettiin 1960-luvulla monilla festivaaleilla, kuten Varsovan syksyssä. Vuosina 1965–1973 Kopelent toimi Musica viva Pragensis -nykymusiikkiyhtyeen taiteellisena johtajana. Hän sävelsi sille useita kamarimusiikkiteoksia. Vuonna 1967 kokoonpanon ympärillä toimineet säveltäjät, musikologit ja esittäjät muodostivat oman nykymusiikkiverkostonsa. Vuonna 1969 Kopelent sai taiteilijaresidenssin Länsi-Berliinissä. Toisin kuin monet ajan tšekkiläistaiteilijat, hän palasi residenssin jälkeen Tšekkoslovakiaan. Poliittinen ilmapiiri oli kuitenkin muuttunut, joten Kopelent menetti työnsä editoijana Supraphonin kustantamossa eikä päässyt uuteen säveltäjäliittoon. Musica viva Pragensis ei saanut jatkaa konserttitoimintaansa. 

Vuonna 1976 Kopelent otti vastaan työpaikan säestävänä pianistina lasten tanssikursseilla. Tämä pysyi hänen päätoimenaan seuraavien viidentoista vuoden ajan. 1970-luvun vaikeina aikoina Kopelent sävelsi monia teoksia usein ulkomaisiin tilauksiin, mutta säveltäjällä ei ollut mahdollisuutta kuulla esityksiä. Samettivallankumouksen jälkeen Kopelent työskenteli lyhyesti musiikillisena neuvonantajana presidentti Václav Havelin toimistossa. Vuonna 1991 hän sai nimityksen sävellysprofessoriksi Prahan esittävien taiteiden akatemiaan. Hän on toiminut myös ISCM:n Tšekin-osaston puhemiehenä ja organisoijana sekä säännöllisenä luennoitsijana kansainvälisillä säveltäjien kesäkursseilla Český Krumlovissa.  

Vuonna 1991 Ranskan hallitus teki Kopelentista Ordre des Arts et des Lettres'n ritarin. Vuonna 2001 hän sai Herder-palkinnon ja vuonna 2012 presidentin ansiomitalin.

Lähteet 

Tšekkiläiset säveltäjät
Vuonna 1932 syntyneet
Elävät henkilöt
Mikael Collan

Mikael Collan (s. 1975) on suomalainen taloustieteilijä, joka toimii LUT-yliopiston strategisen rahoituksen professorina. Hänet on nimitetty Valtion taloudellisen tutkimuskeskuksen (VATT) ylijohtajaksi vuoden 2021 alusta.

Collan kävi koulunsa Kuopiossa ja Turussa ja valmistui ylioppilaaksi Turun Klassillisesta Lukiosta. Hän opiskeli taloustiedettä Åbo Akademissa ja jatkoi väitöskirjaopinnoilla tietojärjestelmätieteiden parissa, myöskin Åbo Akademissa. Kauppatieteiden tohtoriksi Collan väitteli vuonna 2004 epävarmuuden mallintamisesta suurten teollisten investointien kannattavuuslaskennassa.

Collan harrastaa filateliaa ja postihistoriaa ja julkaisee näihin liittyviä artikkeleja alan lehdissä sekä pitää aiheeseen liittyvää blogia.

Lähteet

Lappeenrannan teknillisen yliopiston professorit
Suomalaiset professorit
Vuonna 1975 syntyneet
Elävät henkilöt
Valtasaari

Valtasaari tai Waltasaari on sukunimi, joka on muun muassa seuraavilla suomalaisilla henkilöillä:

Antero Valtasaari (1908–1976), seminaarinjohtaja, tietokirjailija ja kouluneuvos, Tapani Valtasaaren isä
Johannes Waltasaari, vuoteen 1907 Wallin (1876–1957), rovasti, opettaja ja kunnallispoliitikko
Jukka Valtasaari (s. 1940), suurlähettiläs, Mikko Valtasaaren veli
Mikko Valtasaari (s. 1942), toimittaja ja ulkomaankirjeenvaihtaja, Jukka Valtasaaren veli
Tapani Valtasaari (1941–2004), oopperalaulaja, Antero Valtasaaren poika
Francisque Sarcey

Francisque Sarcey, kirjoittajanimi Satané Binet, (8. lokakuuta 1827 Dourdan, Ranska – 16. toukokuuta 1899 Pariisi, Ranska) oli ranskalainen kirjailija. Hän kävi École normalen ja aloitti sen jälkeen opettajana maaseudulla, mutta vapaamielisyytensä vuoksi hän joutui vainon kohteeksi ja erosi 1858. Sen jälkeen hän keskittyi journalismiin.

Sarcey aloitti Le Figarossa, jossa hän kirjoitti myönteisesti vastaanotettuja kuvauksia maaseudulta kirjoittajanimellä Satané Binet. Sen jälkeen hän työskenteli useissa lehdissä. Jo 1859 hän oli löytänyt oman alansa: teatterikritiikin, jota hän alkuun kirjoitti L’opinion nationaleen, sitten vuodesta 1867 kuolemaansa saakka, Le Tempsiin, ja sinä aikana hän saavutti suurimman maineensa ja nousi ainutlaatuiseksi auktoriteetiksi. Hän teki vaikutuksen suureen yleisöön mutta herätti sympatiaa kaikissa piireissä. Hän käytti mielellään henkilökohtaista sävyä, kertoi likinäköisyydestään ja muista piirteistään ja oli ylipäänsäkin olemukseltaan, käytökseltään ja mielipiteiltään porvarillinen. Hän sai siitä nimityksen "Sarcey-setä".

Sarcey oli myös suosittu luennoitsija. Yleisö seurasi kiinnostuneena pyylevää, hyväntuulista vanhaa herraa, joka elehti vilkkaasti, puhui nokkelasti ja suorasukaisesti kaikesta mahdollisesta eikä aina aivan korrektisti mutta aina selkeäsanaisesti ja itse uskoen olevansa oikeassa. Aikapulan vuoksi hän ei pyynnöistä huolimatta halunnut julkaista teatteriartikkeleitaan koottuina, ja siksi hänen elinaikanaan julkaistu tuotantonsa on aika suppea.

Teokset
 Le mot et la chose (1862)
 Le nouveau seigneur du village (1862)
 Le bilan de l'année 1868 (1869)
 Le siège de Paris (1871)
 Étienne Moret (1876)
 Le piano de Jeanne (1876)
 Comédiens et comédiennes (1878–1884)
 Les misères d’un fonctionnaire chinois (1882)
 Gare à vos yeux (1884)
 Souvenirs de jeunesse (1884)
 Souvenirs d’âge mûr (1892)
 Comment je devins conférencier (1893–1894)
 Paris vivant (1893)
 Grandeur et décadence de Minon-Minette (1895)

Lähteet

Aiheesta muualla

Ranskalaiset kirjailijat
Ranskalaiset kriitikot
Vuonna 1827 syntyneet
Vuonna 1899 kuolleet
Richard Savage (runoilija)

Richard Savage (1698–1743) oli englantilainen runoilija. Hän oli luultavasti vaatimatonta syntyperää, mutta hänen itsensä edesauttamana levisi 1719 romanttinen tarina, jonka mukaan hän olisi ollut jaarli Riversin ja lady Macclesfieldin poika, ja 1718 hän vaati oikeuksiaan. Tarina ei todennäköisesti pidä paikkaansa, mutta Samuel Johnson liitti sen teokseensa Life of Savage (1744) ja herätti kiinnostuksen runoilijaan, josta tuskin muuten olisi ollut aihetta kirjoittaa. Julkaistuaan vuonna 1728 runon ”The Bastard” Savage sai skandaalin välttämiseksi väitetyiltä sukulaisiltaan taloudellista tukea. Savage pidätettiin 1727 syytettynä taposta, jonka hän oli tehnyt juovuspäissään, ja hän vältti kuolemanrangaistuksen vain siksi, että kreivitär Hertford puolusti häntä. Hänen elämäntyylinsä oli kevytmielinen, ja ystävät, joihin kuului myös Alexander Pope, hylkäsivät hänet. Hän kuoli velkavankeudessa.

Savage on ollut usean romaanin aiheena, muun muassa Charles Whitehead on kirjoittanut romaanin ”Richard Savage” (1842), samannimisen näytelmän ovat kirjoittaneet J. M. Barrie ja H. B. Marriott Watson (1891) sekä Karl Gutzkow. Savagen merkittävin runo on ”The Wanderer” (1729), joka on saanut vaikutteita James Thomsonin vähän aiemmin ilmestyneestä runosta ”Seasons”. Hänen teoksensa julkaisi 1775 Samuel Johnson.

Lähteet 

Englantilaiset kirjailijat
Vuonna 1698 syntyneet
Vuonna 1743 kuolleet
Global Rock


Global Rock on heavy metal -yhtye Waltarin neljästoista studioalbumi, joka julkaistiin 20. maaliskuuta 2020.

Kappaleet

Arvostelut 
 Imperiumi: 8½/10
 Inferno: 
 Kaaoszine: 8½/10
 Soundi:

Lähteet 

Vuoden 2020 albumit
Waltarin albumit
Riihimäen voimala

Riihimäen voimala (ent. Paloheimon sähkölaitos) on Riihimäen keskustassa, lähellä rautatieasemaa sijaitseva käytöstä poistunut sähkölaitos. Voimalan paikalla toimi saha vuodesta 1904 lähtien, jonka yhteyteen rakennettiin sahausjätteistä sähköä kehittävä sähköasema vuonna 1910. Sähköasema oli aikanaan ainoa laatuaan Suomessa. Sahatoiminnot siirtyivät toisaalle sodan jälkeen ja sähköaseman rooli laajeni. Voimalan tiilinen savupiippu rakennettiin 1934. Vuonna 1949 valmistui arkkitehti Toivo Paatelan suunnittelema pohjoissiipi. Arkkitehti Veli Valorinnan suunnittelmat itäsiipi ja tehdassali valmistuivat 1949 ja kaasuturbiiniosa vuonna 1959.

Voimalaitostoiminta loppui rakennuksessa 2007, mutta vuoden 2006 asemakaavan muutoksessa voimalaitos savupiippuineen suojeltiin ja rakennus on oleellinen osa Riihimäen asemanseudun kaupunkikuvaa sekä tärkeä maamerkki. Voimalan viereen valmistui vuonna 2007 kauppakeskus Atomi, jonka tieltä purettiin voimalan eteläpuolella sijainnut tiilitehdas. Voimalan omistaa nykyisin YIT, mutta se on tällä hetkellä tyhjillään ja odottaa uutta käyttöä.

Lähteet

Aiheesta muualla 

 
 
 

Riihimäen rakennukset ja rakennelmat
Suomen voimalaitokset
Vuoranta

Vuoranta on Alkon entinen koulutuskeskus Helsingin Vuosaaren Meri-Rastilassa osoitteessa Vilsandinkuja 4. Vuonna 1970 käyttöön otetut, metsäistä Ramsinrantaa myötäilevät matalat rakennukset on suunnitellut Helmer Stenros, joka suunnitteli myös alkuperäisen sisustuksen yhdessä vaimonsa, sisustusarkkitehti Pirkko Stenrosin kanssa. Puutarhan on suunnitellut Maj-Lis Rosenbröijer. 2020-luvun taitteessa Vuorantaa alettiin kunnostaa vanhusten hoivakodiksi.

Alko lopetti toimintansa Vuorannassa vuosituhannen vaihteen paikkeilla. Jo 1990-luvun alkupuolelta lähtien kiinteistön hotellitoimintaa operoi Sodexho, ja kiinteistö jatkoi toimintaansa hotellina vuoteen 2010 saakka. Vuosien 2015–2016 pakolaistulvassa tilat toimivat jonkin aikaa vastaanottokeskuksena. Sittemmin venäläisten omistama kiinteistö oli tyhjillään, mutta 2020-luvulla se tuli taas suomalaisomistukseen, kun sen osti Evli Pankin hoivakiinteistörahasto. Sitä saneerataan ikäihmisten Päiväkumpu-hoitokodiksi.

Vuorannan rakennusryhmän muodostavat koulutuskeskuksen päärakennus, majoitusrakennus, saunarakennus (jossa on sauna, uima-allas ja takkahuone), henkilökunnan asuinrakennus (joka on remontoitu tavalliseksi rivitaloksi) ja talousrakennus. Kaksikerroksisten rakennusten materiaaleja ovat tumma tiili, raakapintainen betoni ja puu. Vuorannan rakennukset ovat suojeltuja.

Vuorannan länsipuolen naapurikiinteistö hotelli Rantapuisto oli alun perin Unitas-opisto, Suomen Yhdyspankin koulutuskeskus.

Vuonna 1972 Vuorantaan majoitettiin neuvostoliittolaisia SALT I -aseriisuntaneuvottelijoita. Kolme vuotta myöhemmin oltiin valmiita Neuvostoliiton ETYK-valtuuskunnan varalta, joka kuitenkin päätti majoittua muualle.

Lähteet

Aiheesta muualla 

Helsingin suojellut rakennukset
Vuosaari
Heloharjat

Heloharjat (Schizogyne) on asterikasvien (Asteraceae) heimoon kuuluva pieni kasvisuku. Sukuun kuuluu vain kolme lajia.

Lajeja 
 Schizogyne glaberrima – kaljuheloharja
 Schizogyne obtusifolia
 Schizogyne sericea – nukkaheloharja

Lähteet 

Asterikasvit
Shefali Shah

Shefali Shah (o.s. Shetty; s. 22. toukokuuta 1972 Bombay, Maharashtra, Intia) on intialainen näyttelijä. Hän on näytellyt hindinkielisissä elokuvissa ja televisiossa. Hän voitti parhaan naisnäyttelijän Filmfare Awards -kriitikkopalkinnon elokuvasta Satya (1998). Lisäksi hän on saanut kiitosta kriitikoilta muun muassa elokuvista Dil Dhadakne Do (2015) ja Once Again (2018).

Yksityiselämä 
Shah oli naimisissa näyttelijä Harsh Chhayan kanssa vuosina 1997–2001. Tämän jälkeen hän meni naimisiin elokuvantekijä Vipul Amrutlal Shahin kanssa. Heillä on kaksi poikaa.

Filmografia

Palkinnot ja ehdokkuudet

Lähteet

Aiheesta muualla 

 
 
 

 
Intialaiset näyttelijät
Vuonna 1972 syntyneet
Elävät henkilöt
Kultaohdakkeet

Kultaohdakkeet (Scolymus) on asterikasvien (Asteraceae) heimoon kuuluva pieni kasvisuku. Sukuun kuuluu neljästä kuuteen lajia.

Lajeja 
 Scolymus giganteus
 Scolymus grandiflorus – isokultaohdake
 Scolymus hispanicus – espanjankultaohdake
 Scolymus maculatus – kaljukultaohdake

Katso myös 
 kruunuohdakkeet (Onopordum)
 maarianohdakkeet (Silybum)
 pallo-ohdakkeet (Echinops)
 raappaohdakkeet (Ptilostemon)
 sulkaohdakkeet eli ohdakkeet (Cirsium)

Lähteet

Aiheesta muualla 
 Suomen Lajitietokeskus: Kultaohdakkeet (Scolymus)
 iNaturalist: Kultaohdakkeet (Scolymus)
 ITIS: Scolymus 
 United States Department of Agriculture (USDA): Scolymus 

Asterikasvit
Sonja Silvander

Sonja Silvander-Valo (s. 19. kesäkuuta 1994) on suomalainen näyttelijä. Hän on alun perin kotoisin Paimiosta. Silvander valmistui Taideyliopiston Teatterikorkeakoulusta teatteritaiteen maisteriksi vuonna 2019 ja on erikoistunut musiikkiteatteriin. Hän on esiintynyt mm. näytelmissä Äiti ja Gorilla (Teatteri Universum, Aurinkoteatteri, ohjaus Juha Mustanoja, 2022, Baikal Brothers ky (Teatteri Universum, ohjaus Leea Klemola, 2017) sekä Zambezi (Aleksanterin Teatteri, ohjaus Ritva Siikala, 2020). 

Silvander oli Vaasan kaupunginteatterin kiinnitettynä näyttelijänä 2020–2021.

Lähteet 

Suomalaiset näyttelijät
Elävät henkilöt
Vuonna 1994 syntyneet
Tässä nyt ja näin

Tässä nyt ja näin on suomalaisen pop-laulaja Beritin studioalbumi vuodelta 1983. Sen tuotti Veikko Samuli. Albumi on Beritin yhdestoista ja kuuluu hänen menestyksekkääseen diskovaiheeseensa. Se koostuu Samulin sävellyksistä lukuun ottamatta käännösversiota suurmenestyksestä "Words". Juha Vainio vastaa useimmista sanoituksista. Albumi on toinen Beritin diskoalbumeista, tyyliltään se poikkeaa esittäjänsä aiemmista iskelmä- ja humppa-albumeista. Toinen diskopainotteinen albumi on seuraavana vuonna julkaistu Sinä olet hän.

Tässä nyt ja näin on Beritin ensimmäinen listamenestys ja sen myynti ylitti kultalevyrajan.

Kappaleet

Muuta 
Berit tunnettiin 1970-luvulla humppatyttönä. 1980-luvulla hän suuntautui ajan hengen mukaisesti syntetisaattorivetoiseen diskoiskelmään. Hän levytti Vip-Musicille pitkäsoitot Tässä nyt ja näin ja Sinä olet hän. Beritin ura oli tuolloin kaupalliselta kannalta huippukohdassaan. "Tässä nyt ja näin" on Veikko Samulille tyypillinen melodinen ja iskevä sävelteos, joka julkaistiin myös seitsentuumaisena vinyylisinglenä b-puolenaan "Mikä meidän oikein on". "Words" on yksi 1980-luvun suuria menestyksiä. Tuohon aikaan useat kansainväliset hitit saivat suomenkielisen version, "Words" kääntyi nimelle "Helli mua hiljaa". Myös se julkaistiin singlenä b-puolenaan "Et usko kuinka paljon kaipaan".

"Tässä nyt ja näin" ja "Helli mua hiljaa" on valikoitu Beritin tulevien vuosikymmenten kokoelmille. Lyriikoiltaan ne ovat tavanomaista lemmenvuodatusta: lauluissa on minä-kertoja, joka suuntaa lemmenviestinsä yksikön toisessa persoonassa puhuteltavalle henkilölle. Myös albumin muut kappaleet liikkuvat romanttisen rakkauden ympärillä. Kaihoisa, menetettyä rakkautta tilittävä "Rantakalliolla" julkaistiin syksyllä 1983 "Sinä olet hän" -singlen b-puolena.

Lähteet

Aiheesta muualla 
Fenno-levytietokanta (Teoshaku)
Fono.fi: Äänitteen tiedot : Tässä nyt ja näin

Beritin albumit
Vuoden 1983 albumit
Patastenmäen puukoulu

Patastenmäen puukoulu on Riihimäen Patastenmäellä sijaitseva puinen koulurakennus.

Arkkitehtien Kaarle Borgin, Johan Sigfrid Sirenin ja Urho Åbergin suunnittelema koulurakennus valmistui 1924, tuolloin vielä Hausjärvelle kuuluvalle Patastenmäelle. Koulu siirtyi vuoden 1946 alueliitoksen myötä Riihimäen haltuun. Patastenmäen uuden tiilikoulun valmistuttua 1957 toimi puisessa koulutalossa aluksi kauppaoppilaitos ja myöhemmin vuodesta 1964 lähtien apukoulu nimellä Erkyläntien koulu. Koulurakennus on kaksikerroksinen, suorakaiteen muotoinen rakennus, jossa on harjakatto ja keltainen pystyvuoraus. Rakennuksen päädyissä on harjakattoiset avokuistit. Puukoulun tiloissa on nyttemmin toiminut Riihimäen kaupungin montessoriluokat sekä leikkikoulu.

Patastenmäen puukoulun on määrä poistua perusopetuksen käytöstä syksyllä 2021, jolloin montressoriopetus loppuu ja oppilaat siirtyvät muihin kouluihin. Montessoriopetuksen siirto Lasitehtaan koululle oli myös esillä ennen lakkautuspäätöstä.

Lähteet 

Riihimäen oppilaitokset
Patastenmäen tiilikoulu

Patastenmäen tiilikoulu on Riihimäen Patastenmäellä sijaitseva alakoulu. Koulussa toimivat perusopetusluokat 3-5. Peruskoululuokat 1-2 sen sijaan toimivat Patastenmäen koulun alaisessa Jukolan monitoimitalossa, Uhkolassa. Monitoimitalolla toimivat myös esikoulu ja päiväkoti.

Arkkitehti Martti Jaatisen suunnittelema koulurakennus valmistui 1957 ja korvasi ahtaaksi käyneen vanhan, vuonna 1924 valmistuneen puukoulun. Tiilikoulun on luonnehdittu edustavan 1950-luvun kodikasta funktionalismia. Arkkitehtuuriltaan rakennus on 1950-luvun kouluksi epätavallinen ja lähestyy tyylillisesti 1970-luvun koulujen suunnittelua. Rakennusta laajennettiin vuonna 2004 arkkitehtitoimisto Perko Oy:n suunnitelmin.

Riihimäen kaupunki on aikeissa lakkauttaa Patastenmäen tiilikoulun sekä sen piiriin kuuluvan Jukolan monitoimitalon peruskouluopetuksen osalta vuonna 2025. Peruskouluoppilaat siirrettäisiin Peltosaareen valmistuvaan uuteen monitoimitaloon. Päiväkotitoiminta sen sijaan jatkuisi vielä Jukolan monitoimitalolla. Puukoulun toiminnan on määrä loppua vuonna 2020.

Lähteet 

Riihimäen oppilaitokset
Suomen peruskoulut
What Is Love? (Clean Banditin albumi)


What Is Love? on brittiläisen elektronisen musiikin tuottajatiimi Clean Banditin toinen studioalbumi, jonka julkaisi Atlantic 30. marraskuuta 2018.

Kappaleet

Deluxe edition bonuskappaleet

Japanin bonuskappaleet 

Vuoden 2018 albumit
National Museum of African American History and Culture

National Museum of African American History and Culture on Yhdysvaltain pääkaupunki Washingtonissa sijaitseva Smithsonian-instituutin ylläpitämä kulttuurihistoriallinen museo, joka esittelee afroamerikkalaista kulttuuria. Rakennuskompleksi avattiin yleisölle 24. syyskuuta 2016.

Kuvat

Lähteet

Aiheesta muualla 

 Museon viralliset kotisivut

Washingtonin (DC) museot
Afroamerikkalainen kulttuuri
Smithsonian-instituutti
Breckenridge (Colorado)

Breckenridge on kunta Coloradon osavaltiossa Yhdysvalloissa. Sen väkiluku oli vuoden  väestönlaskennassa 4 540. Breckenridge on Summitin piirikunnan hallintokeskus. 

Breckenridgen pormestarina toimii Eric Mamula.

Väestö 
Kunnan asukkaista 95 prosenttia on valkoisia, 3,082 prosenttia latinalaisamerikkalaisia ja 0,6 prosenttia afroamerikkalaisia. 98,6 prosenttia asukkaista on Yhdysvaltain kansalaisia. Kunnan väestön keski-ikä on 30,7 vuotta.

Kuvia kunnasta

Lähteet

Aiheesta muualla 

 Kunnan kotisivut

Coloradon kunnat
Yhdysvaltain talviurheilukeskukset
Thomas Sandholm

Thomas Sandholm (s. 1963 Tampere) on suomalainen toimittaja, joka on työskennellyt Ylen viittomakielisten uutisten ankkurina vuodesta 1994 alkaen. Hän oli mukana jo uutisten ensimmäisessä lähetyksessä. Nykyään Sandholm juontaa televisiossa myös viittomakielistä keskusteluohjelmaa Mikaela & Thomas yhdessä kollegansa Mikaela Tillanderin kanssa.

Sandholm on ollut kuuro syntymästään saakka. Viittomakieli on hänen äidinkielensä.

Lähteet

Suomalaiset televisiotoimittajat
Suomalaiset uutisankkurit
Ylen toimittajat
Suomalaiset kuurot henkilöt
Vuonna 1963 syntyneet
Elävät henkilöt
Lykosuran arkeologinen museo

Lykosuran arkeologinen museo tai Lykósouran arkeologinen museo () on arkeologinen museo antiikin Lykosuran arkeologisen alueen yhteydessä Megalópolin kunnassa Kreikassa. Se esittelee alueelta tehtyjä antiikin aikaisia löytöjä.

Museo on perustettu 1800-luvun lopulla heti alueen kaivausten yhteydessä. Se uusittiin vuosina 1986–1987. Museorakennus on pienikokoinen ja koostuu yhdestä näyttelysalista.

Kokoelmat 

Museon kokoelmiin kuuluu veistoksia, marmorisia ja savisia votiiviesineitä sekä piirtokirjoituksia erityisesti Lykosuran Despoinan temppelistä sekä pienempiä löytöjä sen lähiympäristöstä. Museossa on esillä muun muassa osa kuvanveistäjä Damofonin tekemien Despoinan, Demeterin, Artemiin ja titaani Anytoksen patsaiden osista sekä patsaiden päiden kopiot. Alkuperäiset päät ovat Kansallisessa arkeologisessa museossa Ateenassa.

Lähteet 

Kreikan arkeologiset museot
Megalópoli
Réthymnon arkeologinen museo

Réthymnon arkeologinen museo () on arkeologinen museo Réthymnon kaupungissa Kreetan saarella Kreikassa. Se esittelee löytöjä Réthymnon alueyksikön alueelta pääosin minolaiselta ja antiikin ajalta.

Historia ja rakennus 

Museon kokoelmat saivat alkunsa 1800-luvun jälkipuoliskolla. Se toimi alun perin rakennuksessa Réthymnon vanhassakaupungissa. Vuonna 1954 se siirrettiin kaupungin venetsialaisaikaiseen loggiaan. Vuosina 1991–2015 museo toimi puolestaan Réthymnon linnoituksen eli Fortétzan pääporttia vastapäätä olevassa viisikulmaisessa ravelliinissa.

Nykyisin museo toimii Réthymnon vanhassakaupungissa Plateía Mikrasiatón -aukion (Vähäaasialaisten aukio) kaakkoiskulmassa sijaitsevassa vanhassa Pyhän Franciscuksen (Ágios Fragkískos) kirkossa. Järjestely on tilapäinen, ja museolle on tarkoitus rakentaa uusi rakennus.

Kokoelmat 

Museon kokoelmiin kuuluu muun muassa neoliittisen kauden (3500–2900 eaa.) ja varhaisen minolaisen kauden (EM, 2800–2100 eaa.) löytöjä muun muassa Melidónin luolasta ja Geránista; keskiminolaisen kauden (MM, 2100–1600 eaa.) löytöjä Apodoúloun ja Monastirákin asutuksista sekä Vrýsinaksen vuorenhuippupyhäköstä; myöhäisminolaisen kauden (LM, 1600–1100 eaa.) hautalöytöjä ennen kaikkea Arménoin hautausmaalta; geometrisen ja arkaaisen kauden löytöjä Eleuthernan ja Aksoksen kaupungeista; sekä klassisen, hellenistisen ja roomalaisen kauden löytöjä muun muassa Stavroménoksesta (antiikin Pantomatrion?) sekä Argyroúpolista eli antiikin Lappan kaupungista.

Merkittävimpiin museoesineisiin kuuluvat muun muassa minolaista pyhäkköä esittävä savinen pienoismalli Monastirákista noin ajalta 1800–1700 eaa.; Vrýsinaksesta löydetty uhripöytää esittävä kivinen pienoismalli, jossa on lineaari-A-kirjoitusta, noin ajalta 1700–1600 eaa.; Stavroménoksesta löydetty pyksis-lävikkö, joka on koristeltu spiraali- ja kukka-aiheilla, noin ajalta 1500–1450 eaa.; Arménoista löydetty larnaks eli hauta-arkku, jonka koristelussa on metsästysaiheita, noin ajalta 1320–1200 eaa.; minolaista jumalatarta esittävä figuriini Pagkalochórista noin ajalta 1320–1200 eaa.; Eleuthernasta löydetty marmorinen hautastele, jonka reliefi esittää sotilasta kilpineen, noin ajalta 550–500 eaa.; Aksoksesta löydetty arkaainen terrakottainen naisfiguriinin pää noin ajalta 530 eaa.; sekä Lappasta löydetty Afroditea esittävä marmoriveistos, joka on roomalainen kopio alkuperäisestä kreikkalaisesta veistoksesta, 100-luvulta jaa. Museon kokoelmiin kuuluu löytöjä myös bysanttilaiselta keskiajalta.

Lähteet

Aiheesta muualla 

Kreetan museot
Kreikan arkeologiset museot
Réthymno
Anastasianismi

Anastasianismi (Helisevät sembramännyt) on usein new age -tyylisenä uskontona pidetty liike, joka perustettiin Venäjällä 1997 ja on levinnyt muualle maailmaankin. Liike pohjautuu Vladimir Megren kirjoittamiin teoksiin. Monet liikkeen kannattajat ovat myös slaavilaisen muinaisuskon kannattajia, mutta liike ei edusta tätä uskoa.  Liike on luonnonuskoa, jossa pyritään harmoniseen vuorovaikutukseen luonnon kanssa. Se korostaa moraalista vastuuta, koska ihmiset kytkeytyvät kaikkeen ympärillä olevaan: luontoon, toisiin ihmisiin.

Liikkeen perusarvoja ovat perhe, perinne ja ympäristöaate. Venäjän ortodoksikirkko suhtautuu kielteisesti anastasianismiin.

Lähteet 

Uskonnot
Uskonto Venäjällä
Jarkko Pokela

Jarkko Pokela (s. 3. elokuuta 1984) on suomalainen pesäpallon pelinjohtaja. Hän on kotoisin Alajärveltä.

Hän on toiminut kaudesta 2021 alkaen Porin Pesäkarhujen pelinjohtajana. Aikaisemmin hän on toiminut muun muassa Manse PP:n pelinjohtajana, jossa hän saavutti Superpesiksen mestaruuden 2017 ja hopeaa 2018. Porissa hän saavutti mestaruuden 2021 ensimmäisellä valmennuskaudellaan . Pokela on johdattanut lännen naiset itä-länsi-otteluiden voittoon vuosina 2017, 2021 ja 2022.

Lähteet 

Pesäpallon pelinjohtajat
Elävät henkilöt
Vuonna 1984 syntyneet
Roihuvuoren ala-aste

Roihuvuoren ala-asteen koulu on Kaakkois-Helsingissä Roihuvuoren kaupunginosassa sijaitseva alakoulu. Koulu aloitti toimintansa vuonna 1967 vasta valmistuneessa professori Aarno Ruusuvuoren suunnittelemassa betonirakennuksessa.

Roihuvuoren ala-aste on alueensa lähikoulu.  Lukuvuonna 2022-2023 koulussa opiskelee noin 440 oppilasta.

Koulurakennus oli hyvin huonokuntoinen ja jo lähes purkutuomion saanut, kun se päätettiin kunnostaa. Rakennuksen alkuperäistä arkkitehtuuria kunnioittanut peruskorjaus sai kunniamaininnan Vuoden 2016 betonirakenne -kilpailussa.

Vuorenpeikontien pihalle rakennettiin keväällä 2020 kaksikerroksinen moduuliuudisrakennus, jossa on 12 opetustilaa. Rakennuksessa toimii myös Roihuvuoren päiväkodin esikouluryhmiä.

Lähteet 

Helsingin peruskoulut
Sagbata

Sagbata on fon-kansan vodun-uskonnon ylempi jumala. Hänen jumaluutensa tunnetaan "maan kuninkaana". Joskus häntä kutsutaan myös "maaperän omistajaksi". Perinteen mukaan Sagbatan kunnioitus syntyi isorokkoepidemian jälkeen. Siten Sagbatasta tuli jumaluus, joka suojaa isorokolta.

Lähteet 

Jumalat
Afrikkalainen mytologia
Voodoo
Sogbo

Sogbo on fon-kansan vodunin ukkosen ja meren jumalten joukon pääjumala. Beniniläisille meri, ukkonen ja salama edustavat salaperäisiä voimia, jotka nähdään yli-inhimillisinä voimina. Siksi kaikki ukkosen ja meren aiheuttamat asiat käsitellään jumaluuksien kautta.

Lähteet 

Jumalat
Afrikkalainen mytologia
Voodoo
Nicolai

Nicolai on muun muassa seuraavien henkilöiden nimi:

Sukunimenä 
 Aimar-Charles-Marie de Nicolaï (1747–1794), ranskalainen virkamies ja Ranskan akatemian jäsen
 Carl Otto Nicolai (1810–1849), saksalainen säveltäjä ja kapellimestari
 Friedrich Nicolai (1733–1811), saksalainen kirjailija
 Henricus Nicolai, Henrik Wennä (k. 1513), suomalainen tuomiorovasti ja diplomaatti
 Jürgen Nicolai (1925–2006), saksalainen lintutieteilijä ja kirjailija
 Mia Nicolai (s. 1995/1996), alankomaalainen laulaja
 Philipp Nicolai (1556–1608), saksalainen pappi, runoilija ja säveltäjä
 Raniero Nicolai  (1893–1958), italialainen runoilija ja olympiavoittaja

Kirjailijanimenä 
 Henrik Scharling (1836–1920), tanskalainen kirjailija ja teologi (kirjailijanimi Nicolai).
Uramo

Uramo on kaupunginosa Riihimäellä. Liikemies J. F. Sohlman myi Uramontaan perintötalon 9.3.1917 maanviljelijä K.U. Salolle ja asioitsija J.H. Lehtelälle 66000 markan kauppahinnasta, jonka jälkeen J.H. Lehtelä alkoi kiinteistövälitystoimistostaan myydä alueelta palstoja sekä asuin- että viljelyskäyttöön ja Uramon alueen asuttaminen Riihimäellä alkoi. Uramon tilan irtaimisto ja eläimet huutokaupattiin 3.4.1917. Kaupunginosa asemakaavoitettiin 1952. Yhdessä Petsamon ja Juppalan kaupunginosien kanssa alue muodustaa kotoisan ja turvallisen pientaloalueen puistomaisine katuineen, josta on lyhyt matka kaupungin keskustaan. Alueen asukasluku oli vuonna 2015 noin 1 586.

Koulutoimintoja Uramossa hoitaa Uramon koulu. Koulun aiempi rakennus purettiin sisäilmaongelmien johdosta 2016 ja paikalle valmistui uusi koulurakennus 2019. Riihimäen puistoista Uramon alueella sijaitsevat Latupuisto, Ojapuisto, Pyypuisto, Kirkkomäki, Teutonpuisto sekä Viertolantien leikkipuisto.

Lähteet 
Riihimäen kaupunginosat
BMW M



Historia 

Perustamisajankohdastaan toukokuussa 1972 35 työntekijän voimin, se kasvoi 400 työntekijään 1988, ja on nykyisin kiinteä osa BMW:n tuloksentekoa. Ensimmäinen kilpailuprojekti oli BMW 3.0 CSL.

BMW M-tuotteiden menestyksen, kuten BMW 3.0 CSL:n autourheilussa ja korkean suorituskyvyn urheiluautojen kasvavan myynnin vuoksi, M esitteli autoja myyntiin yleisölle. Ensimmäinen virallinen M-tunnuksinen auto asiakasmyyntiin oli M1, joka esiteltiin Pariisin Motor Show:ssa 1978.

M-tunnuksiset henkilöautot 

1984 esiteltiin M535i-tyyppimerkintää kantanut henkilöauto, jonka vapaastihengittävässä, bensiinikäyttöisessä 3430 cm3 R6-moottorissa oli tehoa 160 kW . 2012 BMW esitteli dieselkäyttöisen M550d-mallin.
Torviseitsikko

Torviseitsikko on Suomessa yleinen puhallinorkesteri. Kaartin sotilassoittokunnan kapellimestari Adolf Leander kehitti suomalaisen torviseitsikon kokoonpanon 1870-luvulla. Torviseitsikoita perustettiin aluksi sotilassoittokuntiin, mutta sittemmin myös nuorisoseuroihin, vapaapalokuntiin, työväenyhdistyksiin ja suojeluskuntiin. Torviseitsikoiden suosio oli huipussaan 1910-luvulla. Torviseitsikot soittavat yleensä populaarimusiikkia, mutta seitsikolle ovat säveltäneet sinfonista ohjelmistoa myös muun muassa Jean Sibelius, Armas Järnefelt, Toivo Kuula, Leevi Madetoja ja Aarre Merikanto.

Kokoonpano 
 1 Es-kornetti
 2 B-kornettia
 1 alttotorvi
 1 tenoritorvi
 1 baritonitorvi
 1 tuuba

Joskus mukaan kuuluvat myös lyömäsoittimet.

Lähteet 

Orkesterit
Katariina Räikkönen

Katariina Räikkönen (s. 2001) on suomalainen videobloggaaja ja kansalaisaktivisti. Räikkönen on aktiivinen lasten oikeuksien puolestapuhuja ja hän kertoo nykyisin omalla YouTube-kanavallaan ja TikTokissa elämästään Touretten oireyhtymän kanssa. Hän käsittelee kanavallaan myös muita sairauksia, diagnooseja ja vammoja. Katariina on ollut nuoresta asti kiinnostunut kestävästä kehityksestä ja sen eri osa-alueista.

Räikkönen oli 2018 Raision nuortenvaltuustossa. Räikkönen on ollut mukana myös Plan Suomen lastenhallituksessa. Räikkönen  toimi 2017 pääministeri Juha Sipilän työparina yhden päivän ajan osana Plan Internationalin kansainvälistä Girls takeover -kampanjaa. Räikkönen muun muassa veti naiskansanedustajien kokouksen ja toi esiin ilmastokysymyksiä, sekä tyttöjen oikeuksia maailmalla. Päivän päätteeksi Juha Sipilän ja Katariina Räikkösen yhteinen viesti oli vahvistaa EU:n johtajuutta kansainvälisessä ilmastopolitiikassa.

Räikkösellä diagnosoitiin Touretten oireyhtymä keväällä 2019. Oireet alkoivat kuitenkin jo keväällä 2018, Katariinan ollessa 16-vuotias. 2019 Räikkönen aloitti YouTube-kanavansa jossa hän kertoo Touretten syndroomastaan ja näyttää millaista elämä sairauden kanssa on. Kanavalla Räikkönen jatkoi ennen Tourettea alkanutta yhteiskunnallista aktiivisuuttaan. Omasta elämästään kertomisen lisäksi hän alkoi kanavallaan haastatella myös muita ihmisiä, joilla oli sairauksia.

Lähteet

Aiheesta muualla 
 Katariina Räikkösen Youtube-kanava

Suomalaiset kansalaisaktivistit
Videobloginpitäjät
Vuonna 2001 syntyneet
Elävät henkilöt
Elina Korhonen (johtaja)

Elina Korhonen toimii Väestöliiton kansainvälisten asioiden johtajana. Hän on tunnettu työstään inhimillisen kehityksen, yhdenvertaisuuskysymysten sekä seksuaaliterveyden ja -oikeuksien edistämiseksi. Korhonen toimii mm. Eduskunnan seksuaalioikeudet- ja kehitysryhmän sihteerinä sekä asiantuntijana, Kehityspoliittisen toimikunnan jäsenenä, 1325-verkoston puheenjohtajana ja Setan kansainvälisessä toimikunnassa.

Korhonen on valmistunut valtiotieteiden maisteriksi pääaineena sosiaalipolitiikka. Valtiotieteiden kandidaatiksi hän on valmistunut kehitysmaatutkimuksen pääaineesta. Lisäksi hän on koulutukseltaan seksuaalineuvoja ja seksuaaliterapeutti. Maantieteellisesti Korhonen on erikoistunut Venäjään ja entisiin Neuvostoliiton maihin sekä itäiseen Afrikkaan. 

Korhonen on aktiivinen ihmisioikeuksien puolustaja, Ylen artikkelissa 1.8.2020 hän totesti, että "Ilman seksuaali- ja lisääntymisterveysoikeuksia muutkaan ihmisoikeudet eivät voi oikein toteutua".

Lähteet 

Suomalaiset järjestöjohtajat
Syntymävuosi puuttuu
Elävät henkilöt
Juppalan lampi

Juppalan lampi on Riihimäen Juppalassa sijaitseva lampi. Sen pinta-ala on 1,2 hehtaaria ja se on syntynyt saven otossa. Lammen lounaiskulmassa sijaitsevaan tulopuroon kertyy vedet useita haaroja pitkin laajalta kaupunkialueelta ja lammelta vedet laskevat edelleen Riihiviidanojaa pitkin Punkanjokeen. 

Juppalan lammen rantaviiva on miltei 500 metriä ja sen ympäristö on pääasiassa harvennettua koivikkoa. Juppalan lampi oli vielä 1950-luvulla yleinen uimapaikka, mutta uimakäyttö on sittemmin loppunut, kun lampeen on päässyt jätevesiä muun muassa tulo-ojan rannalla olevasta jätevesipumppaamosta. Joulukuussa 2013 tapahtunut jätevesivuoto aiheutti lammessa kalakuolemia.  Lammen veden laatua on tutkittu muutaman kerran vuosina 2006, 2013 ja 2014.

Juppalan lammen pohjoisranta on tiheähköä pajukkoa ja itäranta alikasvospuustoltaan vähäistä nuorta koivikkoa. Lammen länsipuolen metsikössä kasvaa etupäässä haapaa, kuusta ja koivua. Alueella on myös jonkin verran pensaikkoa, suurimmilta osin lammen luoteispuolella.

Vuosina 2013-2014 tehdyn Riihimäen linnustoselvityksen mukaan Juppalan lammen alueella on havaittu runsaasti talitiaisia, sinitiasia, kirjosieppoja ja harakoita. Alueella pesii myös tiheitä kasvustoja suosivia lintulajeja, kuten satakieliä, lehtokerttuja, pensaskerttuja ja viitakerttusia.

Juppalan lammella on maisemallista arvoa ja lammen rannalta on myös helppo onkia. Lammen kaakkoiskulman rannalla on muutama kiinteistö, joilla on rannassa oma laituri. Lammen luoteiskulmassa on myös Riihiviidanojan ylittävä pienehkö kävelysilta.

Lähteet 

Suomen tekojärvet
Riihimäen järvet
Puujoen alue
8 Days

8 Days (8 Tage) on saksalainen aikojen lopun minisarja, jonka ovat tuottaneet Sky Deutschland ja Neuesuper-tuotantoyhtiö. Stefan Ruzowitzky ja Michael Krummenacher palkattiin johtajiksi. Sarjan tarkoituksena on osoittaa, kuinka erilaiset ihmiset kohtaavat lähestyvää maailmanloppua. Christiane Paul ja Mark Waschke ovat päärooleissa. Kaksi ensimmäistä jaksoa näytettiin helmikuussa 2019 osana Berlinale-sarjaa Berlinale Special -osiossa 69. Berlinalessa. Sky-julkaisu seurasi 1. maaliskuuta 2019. 

Sarjaa esitti Suomessa HBO Nordic. Sarja alettiin esittämään Suomessa samana päivänä.

Juoni 
Maata uhkaa 60 kilometrin halkaisijaltaan asteroidi Horus, joka törmää Eurooppaan nopeudella 30000 km/h ja jonka odotetaan osuvan Ranskan La Rochellen. Yhdysvaltojen yritykset räjäyttää asteroidi ydinohjuksilla tai ohjata se maasta epäonnistuvat. Mahdollisuudet selviytyä Keski-Euroopassa ovat käytännössä nollat, joten monet ovat pakenemassa, toiset tulevat toimeen välittömän loppunsa kanssa. Euroopan rajat on suljettu, ja naapurimaat, joissa selviytyminen olisi mahdollista, eivät enää ota vastaan pakolaisia. Poistuminen muihin maihin on mahdollista vain erityisillä maahantulorajoituksilla.

Tausta 
Suoritettuaan 78 päivän ammunnan Berliinissä, Brandenburgissa ja Baijerissa, Neuesuper-tuotantoyhtiö sai Green Production-palkinnon elokuvakomissiosta Hamburg Schleswig-Holstein todistettavasti ympäristötietoisesta ampumisesta.

Julkaisu oli alun perin tarkoitus pitää vuoden 2018 lopussa. Elokuussa 2018 ilmoitettiin kuitenkin, että sarja lykätään vuoden 2019 alkuun lukuisien muiden Sky-alkujen vuoksi.

Sarjan mainostamiseksi Sky sijoitti sanomalehden tyyppisiä koko sivumainoksia eri tabloidien, kuten Hamburger Morgenpostin, Berliner Kurierin, tz: n ja Expressin, etusivulle 22. helmikuuta 2019, kahdeksan päivää ennen ensimmäistä lähetystä. Otsikko ilmoitti asteroidin välittömästä vaikutuksesta kahdeksassa päivässä. Mainos on suunniteltu siten, että ensi silmäyksellä pitäisi antaa vaikutelman, että se on todellinen viesti.

Palkinnot ja Nimitykset 
Saksan elokuvamusiikkipalkinto 2019

 Palkinto kategoriassa Best Musik im Film (David Reichelt)

Saksan näyttelijäpalkinto 2019

 Nimitys Nachwuchsin luokassa (Luisa-Céline Gaffron)

Lähteet

Aiheesta muualla 

 Skyn virallinen verkkosivusto 
 HBO Nordicin virallinen verkkosivusto
 Felix Hackenbruch: Sky will den Serienmarkt aufmischen . Der Tagesspiegel, 11. lokakuuta 2017 (valokuvilla ammunnasta). 
 Mike Powelz: Apokalypse-Alarm in Berlin: Am Set der Endzeit-Serie "Acht Tage. Goldene Kamera, 20. lokakuuta 2017 
 8 Days osoitteessa berlinale.de 

2010-luvun televisiosarjat
Saksalaiset televisiosarjat
Scifi-sarjat
Sivut, joissa on tarkistamattomia käännöksiä